|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és** **Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékTel.: +381 21 487 46 04 Bojan.greguric@vojvodina.gov.rs |
|  | SZÁM: 000150748 2024 09427 005 001 000 001 | DÁTUM: 2024.01.29. |

A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 8/2019. szám) 7. szakasza, a Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 45/2023. szám) 11. és 12. szakaszai, 23. szakaszának 4. bekezdése, 25. és 26. szakaszai, valamint a tartományi közigazgatásról szóló tartományi képviselőházi rendelet (37/2014., 54/2014. szám ‒ más rendelet, 37/2016., 29/2017., 24/2019., 66/2020. és 38/2021. szám) 37. szakasza, az egyesületek által megvalósítandó közérdekű programok ösztönzésére szolgáló eszközökről, illetve a programok finanszírozásához szükséges hiányzó forrásrészekről szóló rendelet (az SZK Hivatalos Közlönye, 16/2018. szám) 6. szakasza, továbbá a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárságnak a nemzeti kisebbségek - nemzeti közösségek helyzetének előmozdítását, illetve a Vajdaság autonóm tartományi multikulturalizmus és tolerancia fejlesztését célzó költségvetési eszközeinek odaítéléséről szóló szabályzata (VAT Hivatalos Lapja, 7/2023. szám) 3. szakasza alapján, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT
hirdet**

**VAJDASÁG AUTONÓM TARTOMÁNY TERÜLETÉN A MULTIKULTURALIZMUS ÉS A NEMZETEK KÖZÖTTI TOLERANCIA MEGŐRZÉSÉRE ÉS ÁPOLÁSÁRA VONATKOZÓ PROGRAMOK ÉS PROJEKTEK
2024. ÉVI TÁRSFINANZÍROZÁSÁRA**

**I. A PÁLYÁZAT ALAPVETŐ CÉLJA**

A pályázati kiírás célja a Vajdaság autonóm tartományi egyesületek, alapok és alapítványok (a továbbiakban: pályázó) multikulturalizmus és a nemzetek közötti tolerancia megőrzését és ápolását célzó 2024. évi programjainak és projektjeinek támogatása.

**II. PÁLYÁZATI FELTÉTELEK**

* A Pályázatot összesen **14.000.000,00** dinár összegre hirdetjük meg.
* A Titkárság multikulturalizmus és nemzetek közötti tolerancia fejlesztését, ápolását és megőrzését támogató költségvetési eszközeinek odaítélésére a Vajdaság Autonóm Tartományban bejegyzett székhelyű, valamint a multikulturalizmus és a nemzetek közötti tolerancia megőrzésére, illetve ápolására vonatkozó projektekkel és programokkal rendelkező pályázók jelentkezhetnek.
* A Pályázaton nem vehetnek részt a költségvetés közvetlen és közvetett felhasználói, gazdasági társaságok és a nemzeti tanácsok.
* A pályázati dokumentáció **2024. január 29-től** vehető át a Titkárság irodahelyiségeiben, vagy letölthető a Titkárság www.puma.vojvodina.gov.rs honlapjáról.
* A pályázati kérelmek benyújtási határideje **2024. február 23.**
* A Pályázaton a multikulturalizmus és a nemzetek közötti tolerancia megőrzését, illetve ápolását célzó projektekkel és programokkal pályázók részesülnek támogatási eszközökben, különösen az alábbiakra pályázók:
* a nyelv, a népszokások, a régi mesterségek megóvása és ápolása,
* a néphagyomány őrzése és bemutatása,
* a művelődés, a tudományok és a művészet fejlesztéséhez szükséges feltételek megteremtése,
* a népi alkotások ápolása és ösztönzése,
* a kivételes jelentőségű kulturális javak bemutatása,
* a nemzeti kisebbségek – nemzeti közösségek közötti toleranciát és jogokat ápoló irodalmi, drámaművészeti, színpadi, zenei és képzőművészeti alkotások, emlékrendezvények, fesztiválok, évfordulók alkalmából tartott rendezvények, művésztelepek, táborok,
* a nemzeti kisebbségek – nemzeti közösségek közötti toleranciát és jogokat ápoló konferenciák, versenyek, összejövetelek és hasonlók,
* az amatőrizmus ápolása és előmozdítása, együttesek vendégszereplése,
* együttműködés az anyaországgal és más együttműködési formák,
* a nemzetek közötti tolerancia szellemiségét a fiatalok körében fejlesztő, megtartó és ápoló projektek,
* TV és rádióműsorok, internetes prezentációk, egyéb elektronikus prezentációk, nyomtatott propagandatevékenységek, nyomtatott médiában végzett tevékenységek és egyéb médiatevékenységek előállítása és gyártásának előmozdítása.
* A Titkárság a pályázat alapján kizárólag azon tevékenységeket társfinanszírozza, amelyek a pályázat meghirdetésének napjától 2024. december 31-ig terjedő időszakban kerülnek megvalósításra.
* A nyilvános pályázatot közzé kell tenni Vajdaság Autonóm Tartomány Hivatalos Lapjában, Vajdaság AT egész területét lefedő tömegtájékoztatási eszközben, a Titkárság weboldalán és az e-Közigazgatási portálon szerb nyelven, valamint a Vajdaság Autonóm Tartományban hivatalos használatban levő nemzeti kisebbségi nyelveken.

**III. A PÁLYÁZATI KÉRELMEK BENYÚJTÁSÁNAK MÓDJA**

* A pályázati kérelmet (kizárólag szerb nyelven vagy Vajdaság Autonóm Tartomány területén hivatalos használatban levő nemzeti kisebbségi nyelven kitöltött pályázati űrlapon, egy példányban) az alábbi címre kell megküldeni:
1. postai úton:

Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad
*(a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárságnak címezve, Mihajlo Pupin sugárút 16. szám, 21000 Újvidék)* a következő megjelöléssel:

 „Prijava na Javni konkurs sufinansiranje programa i projekata očuvanja i negovanja multikulturalnosti i međunacionalne tolerancije u AP Vojvodini u 2024. godini”
*(Pályázati kérelem a Vajdaság Autonóm Tartomány területén a multikulturalizmus és a nemzetek közötti tolerancia megőrzésére és ápolására vonatkozó programok és projektek 2024. évi társfinanszírozására),* illetve

1. személyesen, a tartományi közigazgatási szervek iktatójában (a Tartományi Kormány épületének szolgálati bejárata, Báni átjáró sz.n., Újvidék) 9-től 14 óráig.
* A személyesen vagy postai úton benyújtott pályázati kérelmeket **kötelezően elektronikus formában**, szkennelt - PDF formátumban, valamint word formátumban **is be kell nyújtani** a Titkárság <http://185.166.125.155/konkursi/> alkalmazásán keresztül, kiválasztva a megfelelő pályázatot, amelyre a pályázati kérelem vonatkozik
* A pályázók részére nincs megszabva, hány pályázatot nyújthatnak be. Amennyiben egy pályázó **több pályázatot nyújt be,** **valamennyi pályázatát** **külön küldeményként kell megküldenie**, illetve minden egyes programra/projektre külön pályázatot kell benyújtania, és **kötelezően meg kell küldenie a szkennelt dokumentumot** (a projekt/program elnevezésének megjelölésével).
* A pályázó ugyanazzal a projekttel vagy programmal csak egy alkalommal pályázhat a Titkárság által meghirdetett projekt társfinanszírozási pályázatra.

**IV. TOVÁBBI PÁLYÁZATI ÚTMUTATÓ**

* A Titkárság fenntartja a jogát, hogy a pályázóktól, szükség esetén, kiegészítő dokumentációt és információkat kérjen, illetve az eszközök odaítélésére további feltételek teljesítését határozza meg.
* A pályázati kérelmeket a pályázati bizottság értékeli és bírálja el, a Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság nemzeti kisebbségek - nemzeti közösségek helyzetének előmozdítására, illetve Vajdaság Autonóm Tartomány területén a multikulturalizmus és tolerancia fejlesztésére irányuló költségvetési eszközeinek odaítéléséről szóló szabályzatban (VAT Hivatalos Lapja, 7/2023. szám) meghatározott mércék alapján.
* A tartományi titkár meghozza az eszközök odaítéléséről szóló határozatot, amelyet közzé kell tenni a Titkárság hivatalos weboldalán és az e-Közigazgatási portálon.
* A pályázó, aki részére a Pályázat alapján eszközöket ítélnek oda, köteles legkésőbb 2024. június 1-jéig a Titkárság részére adatot benyújtani a Kincstári Igazgatóságnál megnyitott külön rendeltetésű alszámláról, minden egyes rendeltetésre (programra/projektre) vonatkozóan.

További információ a pályázatról a Titkárságon a 021/487 4604-es telefonszámon kapható, vagy a bojan.greguric@vojvodina.gov.rs e-mail címen, illetve a Titkárság http://www.puma.vojvodina.gov.rs című weboldalán.

 Szakállas Zsolt, s.k.

 tartományi titkár